**ΒΙΟΓΡΑΦΙΚΟ ΣΗΜΕΙΩΜΑ**

**Δρ. Κυριάκου Μπαμπασίδη**

Γεννήθηκε το 1970. Σπούδασε στη Νομική Σχολή Κομοτηνής. Συνέχισε με μεταπτυχιακές σπουδές στο Πανεπιστήμιο Hull της Αγγλίας. Είναι κάτοχος **Master's**στην **Εγκληματολογία.** Είναι κάτοχος και **δεύτερου μεταπτυχιακού** για τις μεθόδους πανεπιστημιακής έρευνας και διδασκαλίας.

Εκπόνησε την διδακτορική του διατριβή και **κρίθηκε Διδάκτορας στην Εγκληματολογία** στο Τμήμα Κοινωνικής Πολιτικής της Νομικής Σχολής του Πανεπιστημίου Hull-Αγγλίας.

**Είναι Δικηγόρος Αθηνών Παρ’ Αρείω Πάγω**εξειδικευμένος στην Ποινική Δικαιοσύνη.

**Διετέλεσε Επισκέπτης Καθηγητής στο Τμήμα**Κοινωνικής Διοίκησης και Πολιτικής του Δημοκρίτειου Πανεπιστημίου Θράκης.

**Είναι Επισκέπτης Καθηγητής  στο Πανεπιστήμιο Δυτικής Μακεδονίας**  
και διδάσκει στα Μεταπτυχιακά Προγράμματα καθώς και Καθηγητής στη Αστυνομική Ακαδημία.

**Κατά το παρελθόν διετέλεσε Αντιπρόεδρος Τεχνικών Ελέγχων, με αντικείμενο την πάταξη της απάτης στις επιδοτήσεις,**στον Οργανισμό Πληρωμών Ελέγχων Κοινοτικών Ενισχύσεων Προσανατολισμού και Εγγυήσεων **(Ο.Π.Ε.Κ.Ε.Π.Ε).** Κατά  την διάρκεια της θητείας του επετεύχθη η συμμόρφωση της χώρας μας σύμφωνα με τις Κοινοτικές Οδηγίες και  η απόκλιση μειώθηκε από το 50% στο 4% με αποτέλεσμα να μην χάσει η Ελλάδα τις κτηνοτροφικές επιδοτήσεις.

**Διετέλεσε επίσης:**

**Μέλος του Επιστημονικού Συμβουλίου του Ι.Α.Α.**(Ινστιτούτο Αμυντικών Αναλύσεων) του Υπουργείου Εθνικής Άμυνας,

**Μέλος του Δ.Σ του Ν.Π.Ι.Δ «ΕΠΑΝΟΔΟΣ»**του Υπουργείου Δικαιοσύνης, για τους αποφυλακιζόμενους,

**Νομικός Ελεγκτής στην Ανεξάρτητη**Αρχή Προστασίας Δεδομένων Προσωπικού Χαρακτήρα, στο γνωστικό αντικείμενο εξειδίκευσης των Ανθρωπίνων Δικαιωμάτων και των καμερών,

**Γενικός Διευθυντής του Κέντρου Έρευνας και Εφαρμογών Franchising (Κ.Ε.Ε.F) για** την νομική κατοχύρωση των κάθετων συστημάτων διανομής και των σύγχρονων μεθόδων ανάπτυξης των επιχειρήσεων και,

**Υπεύθυνος Γραφείου Τύπου και Δημοσίων Σχέσεων** και Σύμβουλος Γενικού Γραμματέα της Περιφέρειας Α. Μ-Θ για την διαχείριση του Ά Κοινοτικού Πλαισίου Στήριξης (Πρώτο Πακέτο Ντελόρ).